JY LEES NOU Trouklokkies vir Mila, Eva en Angelina, maar Jennifer Aniston enkellopend?
Die troukoors het van die grootste celebs in Hollywood getref, maar die "troue van die jaar" gaan dalk nie meer gebeur nie ...
Demi Moore en haar katelknaap-man van ses jaar, Ashton Kutcher, kom net nie tot skei nie. Blykbaar baklei hulle oor geld en Demi soek meer as wat Ashton haar wil gee. Die onderhandelinge hou al langer as 'n jaar aan.
Maar Ashton wil die skeisaak nou afhandel om so gou as moontlik met sy meisie, Mila Kunis, te trou. 'n Bron het aan die Huffington Post gesê dié twee gáán trou - die vraag is net wanneer. Hul medester op That 70's Show, die sitkom waarin dié sterre gespeel het, Laura Prepon, het dit bevestig en gesê sy gaan 'n strooimeisie wees. Wilmer Valderrama wat ook in die reeks gespeel het, gaan blykbaar een van Ashton se strooijonkers wees.
Het Ryan vir Eva verneuk ... in Kaapstad?
Die paartjie gaan blykbaar binnekort op vakansie nadat How To Catch A Monster, die film waarvan Ryan die regisseur is en waarin Eva 'n rol het, klaar verfilm is. Volgens 'n bron het Eva nie 'n idee wat Ryan beplan nie, maar ons glo noudat Ryan se planne aan die publiek bekend is, sal sy dalk iets verwag.
Brad Pitt en Angelina Jolie het 'n moeilike paar maande agter die rug. In die geheim het hulle deur die proses van haar dubbele mastektomie gewerk voordat hulle dit in Mei vanjaar bekend gemaak het. Die paartjie wat in 2011 verloof geraak het, se troudatum is steeds 'n geheim.
Angelina se perfekte verloofring ... van sowat R2 miljoen
Daar is gereeld gerugte dat Jennifer en Justin se verlowing verbreek is. Dié keer berig die skinderblaaie dat hulle nie kan besluit watter kuslyn hulle "huis" gaan noem ná die troue nie. Jen wil in Kalifornië woon terwyl Justin aan die Ooskus in New York wil bly. Justin se nuwe televisiereeks gaan ook aan die Ooskus geskiet word.